b'\n_START_ARTICLE_\nHidrotechninis betonas\n_START_PARAGRAPH_\nHidrotechninis betonas \xe2\x80\x93 betonas, kurio tankiui, nepralaidumui vandeniu, ilgaam\xc5\xbei\xc5\xa1kumui keliami padidinti reikalavimai. \xc5\xa0i betono r\xc5\xab\xc5\xa1is naudojama konstrukcijoms, kurios bus pastoviai veikiamos vandens. Taip pat naudojamas esant reikalui atlikti betonavimo darbus po vandeniu._NEWLINE_Nelaidumas vandeniui priklauso nuo betono tankumo. Didesnio tankumo, ma\xc5\xbeiau laidus ar nelaidus vandeniui betonas gaunamas naudojant didesnes cemento s\xc4\x85naudas, plastifikuojan\xc4\x8diais priedais ma\xc5\xbeinant, naudojant aktyvius ar inertinius mikrou\xc5\xbepildus, gerai sutankinant ir tinkamai pri\xc5\xbei\xc5\xabrint kiet\xc4\x97jant\xc4\xaf beton\xc4\x85. Nelaidumas vandeniui gali b\xc5\xabti vertinamas pagal vandens \xc4\xafsiskverbimo gyl\xc4\xaf ir nelaidumo vandeniui mark\xc4\x97mis. Vandens \xc4\xafsiskverbimo gylis nustatomas betono bandinius 3 paras paveikus 0,5 MPa (5 atm) sl\xc4\x97giu pagal LST EN 12390-8. Nepralaid\xc5\xbeiu vandeniui laikomas toks betonas, kai vidutinis vandens \xc4\xafsiskverbimo gylis yra ma\xc5\xbeesnis negu 20 mm.'